Concurs - Decan pentru o zi !
2020-09-25 08:00 - 2020-10-02 23:30 (Europe/Bucharest) | FACULTATEA DE DREPT, Calea Dumbrăvii 34, Sibiu, Sibiu, 550324, România
CONCURS
ANUL DE STUDII II, III ȘI IV
DREPT ȘI ADMINISTRAȚIE PUBLICĂ
✅S-Students
✅W-Work to
✅O-Optimize
✅T-Teaching
Dacă ești student al Facultății de Drept și vrei să îți faci vocea auzită, îți lansam provocarea
Decan pentru o zi!⚖
Folosește experiența ta pentru a ne transmite cea mai elocventa analiză SWOT, respectiv punctele tari, punctele slabe, oportunitățile și amenințările facultății din care faci parte și ale activităților didactice desfășurate, din perspectiva studentului.
✅Ne interesează gândirea strategica, idei îndrăznețe, propuneri de masuri de îmbunătățire, atenție la detalii și bineînțeles, creativitate.
🏅Munca ta va fi premiata cu o experiență inedită, vei fi ales decan pentru o zi și vei împărtăși cu noi viziunea ta.
Înscrie-te la concurs si trimite pe adresa drept@ulbsibiu.ro
până în data de 01.10,2020 analiza ta,
urmând să desemnam și să comunicăm câștigătorul pe pagina de Facebook a Facultății!
Mult succes tuturor participanților!

Concurs - Motivația (ta) de a alege DREPT-ul!
2020-09-25 08:00 - 2020-10-02 23:30 | FACULTATEA DE DREPT, Calea Dumbrăvii 34, Sibiu, Sibiu, 550324, România
CONCURS
ANUL 1 DE STUDIU
DREPT ȘI ADMINISTRAȚIE PUBLICĂ
ÎNTÂMPINAM BOBOCII CU UN CONCURS DE BUN VENIT! 🍀
Pentru că ne dorim să vă cunoaștem și să vă fim cât mai aproape, v-am pregătit o provocare, Concursul: Motivația (ta) de a alege DREPT-ul!
Vrem sa aflam CE sau CINE v-a determinat această alegere.
Ce aveți de făcut?
Transmiteți-ne/ Postați până în data de 01.10.2020 pe pagina de Facebook a Facultății de Drept o fotografie cât mai sugestiva cu voi, care să ne transmită, nouă și colegilor, ce v-a determinat alegerea viitoarei cariere! În funcție de cât de convingător ești și de cât de apreciată va fi fotografia tapostată, vom stabili câștigătorul!
Premiul consta într-o tableta 📱, care suntem siguri ca îți va fi de folos în această perioadă!
Mult succes tuturor bobocilor noștri care au ales DREPT-ul!

GALA SMART
2020-09-25 08:00 - 2020-10-02 23:30 | FACULTATEA DE DREPT, Calea Dumbrăvii 34, Sibiu, Sibiu, 550324, România
GALA SMART
ÎN FACULTATEA DE DREPT
Studentul Meu, Arată Realizările Tale!
It is important that students bring a certain ragamuffin, barefoot irreverence to their studies; they are not here to worship what is known, but to question it.
Jacob Bronowski
Facultatea de Drept promovează inițiativa, profesionalismul și solidaritatea studenților, ca reprezentanți de bază ai mediului academic sibian, și o atitudine pozitivă față de perspectivele studenților pe piața muncii.
Obiectivul principal al unei universități este de a apăra și promova drepturile și interesele academice, profesionale, sociale, civice și culturale ale membrilor săi, precum și de a sprijini noua generație la dezvoltarea României.
FD premiază, pe baza unei competiții deschise, studenții cu performanțe academice și extracurriculare.
Ținând cont de toate rezultatele studenților FD ne dorim ca în data de 02 octombrie 2020, la început de an universitar 2020/2021, să mulțumim și să ne asigurăm că studenții noștri se simt apreciați pentru activitățile lor desfășurate în cadrul Facultății sau al Universității.

Săptămâna de Orientare
2020-09-25 08:00 - 2020-10-02 23:30 | FACULTATEA DE DREPT, Calea Dumbrăvii 34, Sibiu, Sibiu, 550324, România
Dragii noștri studenți din anul I,

Într-o lume aflată în continuă schimbare, într-o perioadă de timp neobișnuită, Universitatea „Lucian Blaga” din Sibiu vă urează „Bun venit” și vă întâmpină cu o săptămână de activități dedicate vouă: Săptămâna de Orientare, denumită generic SO … ULBS. Să fim deci, ATÂT DE… ULBS!
Programul vă oferă posibilitatea de a păși pragul universității printr-o ofertă de evenimente diverse, desfășurate atât la nivel de universitate, cât și la nivel de facultăți.
Ne dorim ca astfel să aveți parte de un altfel de început al noii voastre vieți, aceea de student. Bine ați venit la ULBS!

CONCURS DE TALENTE PENTRU BOBOCII FD !
2020-11-18 08:00 - 2020-12-10 00:00 | FACULTATEA DE DREPT, Calea Dumbrăvii 34, Sibiu, Sibiu, 550324, România
Dragi bobocei,
Dată fiind perioada aceasta plină de restricții de la nivel național, vă propunem ca Balul Bobocilor, anul acesta, să îl desfășurăm sub forma unui concurs de talente.
Am avut plăcerea și marea bucurie de a descoperi de-a lungul timpului studenți foarte talentați în cadrul facultății noastre și sunt convinsă că și generația voastră poate surprinde.
Așa că lăsați puțin stresul și emoțiile testelor de seminar și haideți să punem un zâmbet pe fețelor tuturor colegilor din facultate.
Vă propun să încântați publicul, virtual, prin filmulețe scurte care să vă pună în valoare talentul.
Categoriile propuse sunt:

ARTĂ PLASTICĂ (pictură, sculptură, desen)
MUZICĂ (canto, instrument)
FILM (regie, teatru, stand up, numere de magie)
SPORT ȘI DANS (coregrafie, demonstrații pe diverse sporturi și dans)

Scurt metrajele video se vor trimite pe adresa cristian.domsa@ulbsibiu.ro până în data de 01.01.2020.
După o prealabilă selecție, talentele voastre vor înveseli pagina de facebook a facultății, pentru o perioadă de 10 zile.
Vor fi declarați câștigători bobocii al căror talent a primit cel mai mare punctaj.
Punctajul este corespondentul numărului de like-uri primite pe pagina de Facebook a Facultății de Drept (@drept.ulbs până la data de 10.12.2020 ora 12.00) plus un punctaj acordat de fiecare tutore din proiectul START-UP TUTORIAL.
Fiecare tutore dispune de un număr de 1000 de puncte pe care îl poate distribui talentelor intrate în joc.
Așteptăm cu mare drag și nerăbdare să ne încântați!
PS: Promitem să vă surprindem cu premii frumoase!
Prodecan Studenți
Lector univ. dr. Andreea Dragomir

Întâlnire cu experiența profesională din domeniul juridic și administrativ
2020-11-25 14:00 - 16:00 | FACULTATEA DE DREPT, Calea Dumbrăvii 34, Sibiu, Sibiu, 550324, România
Dragi studenți,
Vă propunem o serie de întâlniri cu invitați de seamă din lumea juridică și administrativă.
În colaborare cu cadrele didactice ale facultății noastre ne dorim să aducem în fața dumneavoastră personalități care au marcat prin caracterul și experiența lor profesională societatea la nivel național dar și internațional.
Maratonul întâlnirilor se va desfășura în cadrul orelor de curs, acolo unde cadrul didactic, titular al disciplinei, va împărtăși împreună cu voi experiența profesională a invitatului său din domeniul cursului de predare.

DETALIILE ÎNTÂLNIRII:

Această primă întâlnire cu experiența profesională juridică face parte și din seria interviurilor din cadrul Expoziției OAMENI ȘI TIMPURI – activitate coordonată de Prof. Univ. dr. Mărioara Țichindelean și Conf. Univ. dr. Corina Petică parte integrată în evenimentul NOAPTEA CERCETĂTORILOR.

NOAPTEA CERCETĂTORILOR 2020
2020-11-27 | FACULTATEA DE DREPT, Calea Dumbrăvii 34, Sibiu, Sibiu, 550324, România
Noaptea Cercetătorilor 27 Noiembrie 2020

An de an, Sibiul se alătură celor peste 350 de orașe europene pentru a celebra știința în cele mai originale modalități, în cadrul evenimentului Noaptea Cercetătorilor. La cele peste 100 de standuri din locațiile facultăților Universității ”Lucian Blaga” din Sibiu și ale partenerilor implicați sunt organizate experimente, expoziții, concursuri, spectacole cu roboți, vizite în laboratoare și diverse alte activități științifice. Evenimentele sunt adresate publicului de toate vârstele, dar în special tinerilor, cărora prin misiunea proiectului li se propune ”o altă viziune asupra vieții universitare și a carierei de cercetător”.
Noaptea Cercetătorilor România
Noaptea Cercetătorilor Europa

Programul activităților online

Proiectul ”Noaptea Cercetătorilor 2020” se înscrie în linia de finanțare a Comisiei Europene prin Acțiunile Marie Skłodowska-Curie din cadrul Programului Orizont 2020 (Proiect H2020-MSCA-NIGHT-2020/ DoReMi-RO, GA no. 954638) și se află pe agenda evenimentelor finanțate de Ministerul Educației și Cercetării.

Întâlnire cu experiența profesională din domeniul juridic și administrativ 2
2020-12-08 10:00 - 12:00 | FACULTATEA DE DREPT, Calea Dumbrăvii 34, Sibiu, Sibiu, 550324, România
Dragi studenți,
Vă propunem o serie de întâlniri cu invitați de seamă din lumea juridică și administrativă.
În colaborare cu cadrele didactice ale facultății noastre ne dorim să aducem în fața dumneavoastră personalități care au marcat prin caracterul și experiența lor profesională societatea la nivel național dar și internațional.
Maratonul întâlnirilor se va desfășura în cadrul orelor de curs, acolo unde cadrul didactic, titular al disciplinei, va împărtăși împreună cu voi experiența profesională a invitatului său din domeniul cursului de predare.

DETALIILE ÎNTÂLNIRII:

Caleidoscop de carieră. Dialoguri între generații – întâlniri între studenți și alumni
2021-04-02 14:00 - 2021-04-26 16:00 | FACULTATEA DE DREPT, Calea Dumbrăvii 34, Sibiu, Sibiu, 550324, România
În 2021, Facultatea de Drept din cadrul Universității „Lucian Blaga” din Sibiu aniversează 50 de ani de existență. În acest context, este organizată seria de dezbateri Caleidoscop de carieră. Dialoguri între generații – întâlniri între studenți și alumni.
Întâlnirile vor avea loc lunar, de regulă în zile de vineri, online, pe platforma Google Classroom. Vă invităm să vă înscrieți în clasa online creată cu acest scop și să participați la evenimentele organizate. Accesul este permis exclusiv prin utilizarea contului instituțional (@ulbsibiu.ro). Cod clasa: plnoyi7 .

Programul se va actualiza:
2 aprilie 2021, orele 14
Invitați: Ioana Andrievici, negociator, trainer și autor
Ana-Maria Micu, jurist, trainer și coordonator de programe

23 aprilie 2021, orele 14
Invitați: Andreea Crăciun, Head of Service, DG ITEC, European Parliament
Diana Crumpănă, Desk officer – EU Programmes and Policies, European Commission Direction General for Employment, Social Affairs and Inclusion

26 aprilie 2021, ora 14 (în cadrul cursului Protecția drepturilor omului, anul II Drept),
Invitată: dr. Elena Brodeală, post-doctoral researcher la Universitatea din Zurich

ÎNTÂLNIRE CU EXPERIENȚA PROFESIONALĂ DIN DOMENIUL JURIDIC ȘI ADMINISTRATIV
2021-04-08 17:00 - 19:00 | FACULTATEA DE DREPT, Calea Dumbrăvii 34, Sibiu, Sibiu, 550324, România
Dragi studenți,
Din seria întâlnirilor cu invitați de seamă, aducem în prim plan o altă personalitate care a marcat prin caracterul și experiența sa profesională societatea la nivel național dar și internațional.
Maratonul întâlnirilor își va continua desfășurarea în cadrul orelor de curs, acolo unde cadrul didactic, titular al disciplinei, va împărtăși împreună cu voi experiența profesională a invitatului său din domeniul cursului de predare.
INVITAT :
ȘERBAN PAUL
Comisar Șef Poliție
Șeful Serviciului Criminalistic
IPJ SIBIU

Congres international
2021-05-06 - 2021-05-07 | FACULTATEA DE DREPT, Calea Dumbrăvii 34, Sibiu, Sibiu, 550324, România
Anul 2021 marchează aniversarea a 50 de ani de existență a Facultății de Drept din cadrul Universității „Lucian Blaga” din Sibiu și 10 ani de la înființarea Asociației Facultăților de Drept din Țările Latine.
Cu această ocazie, în parteneriat cu Editura Universul Juridic, este organizat Congresul Internațional „ Statul de drept în perioada Covid-19 ”.
Manifestarea științifică va avea loc în perioada 6-7 mai 2021, online, cu participarea reprezentanților facultăților din cadrul Asociației Facultăților de Drept din Țările Latine.

AFIS CONGRES INTERNAȚIONAL - RO

AFIS CONGRES INTERNAȚIONAL - SP

PROGRAM CONGRES INTERNAȚIONAL

PROGRAMA DEL CONGRESO INTERNACIONAL

CONFERINȚA NAȚIONALĂ A STUDENȚILOR, MASTERANZILOR ȘI DOCTORANZILOR ÎN DREPT
2021-06-03 | FACULTATEA DE DREPT, Calea Dumbrăvii 34, Sibiu, Sibiu, 550324, România
Scopul organizării acestei manifestări științifice este de a crea cadrul organizatoric pentru a dezbate rezultatele cercetărilor științifice ale studenților, masteranzilor și doctoranzilor în drept, de a îndemna spiritul științific la identificarea de noi soluții teoretice și practice aplicabile în diversitatea raporturilor juridice, de a promova contribuțiile valoroase.
Contextul pandemiei generată de răspândirea virusului COVID-19 a determinat ca un întreg univers normativ să fie provocat să răspundă noilor realități sociale și economice, să fie adaptat, să fie supus modificărilor. Această conjuncție constituie, fără îndoială, o provocare în plus pentru participanți de a dezbate cadrul legislativ și măsura în care acesta a răspuns la limitarea efectelor crizei.
Lucrările conferinței se vor desfășura în trei secțiuni:

Drept privat – https://docs.google.com/forms/d/1nzUx8Q-OGW_vzoBCqHClQqRsYSAIgRtLPZl2vVcHiZE/edit
Drept public și științe administrative – https://docs.google.com/forms/d/1nzUx8Q-OGW_vzoBCqHClQqRsYSAIgRtLPZl2vVcHiZE/edit

Înregistrarea la conferință se face prin completarea formularului (Google Forms), până cel târziu la data de 24 mai 2021.
Manifestarea științifică se va desfășura online, pe platforma Google Classroom – Google Meet, urmând ca detaliile tehnice să fie transmise participanților expirarea termenului de înscriere.
Lucrările vor fi publicate în volumul conferinței. În vederea publicării, lucrările vor fi avizate de Consiliul științific al conferinței sau de conducătorul de doctorat.
Calendar eveniment:

24 mai 2021 – termen înregistrare participanți;
28 mai 2021 – confirmarea înscrierii în program;
31 mai 2021 – publicarea/comunicarea programului conferinței;
3 iunie 2021 – desfășurarea conferinței online;
10 iunie 2021 – transmiterea formei finale a lucrării prezentate.

Adresa email contact : conferinta.drept@ulbsibiu.ro

Profesia de diplomat: aspirații, provocări, realități și experiențe personale.
2021-06-07 17:00 - 18:30 | FACULTATEA DE DREPT, Calea Dumbrăvii 34, Sibiu, Sibiu, 550324, România
Profesia de diplomat: aspirații, provocări, realități și experiențe personale.
7 iunie 2021, orele 17.00-18.30
ONLINE: https://meet.google.com/oqz-tzeg-efa?hs=224
Invitat:
ES Ambasador Simona-Mirela Miculescu

Profesia de diplomat: experiențele unui tânăr diplomat
2021-06-08 11:00 - 13:00 | FACULTATEA DE DREPT, Calea Dumbrăvii 34, Sibiu, Sibiu, 550324, România
Profesia de diplomat: experiențele unui tânăr diplomat
Invitat:
Katalin Oanță (Prunel)
Consilier, Secretar I Ambasada României din Varșovia
8 iunie 2021, Ora 11.00
în cadrul seminarului de Drept internațional public
Link:
ID de ședință
meet.google.com/fon-jmjf-eqo

Conferința națională de dreptul muncii „Ion Traian Ștefănescu”
2023-05-05 | Facultatea de Medicina – ULBS, Strada Lucian Blaga 2A, Sibiu, Sibiu, Sibiu, 550169, România
Conferința națională de dreptul muncii „Ion Traian Ștefănescu”
„Relațiile de muncă în contextul actual european și național”

Facultatea de Drept din cadrul Universității “Lucian Blaga “ din Sibiu în parteneriat cu Academia de Științe Juridice din România și Facultatea de Drept din cadrul Academiei de Studii Economice din București organizează Conferința națională de dreptul muncii „Ion Traian Ștefănescu”, cu tema „Relațiile de muncă în contextul actual european și național”.
Evenimentul științific va avea loc în data de 5 mai 2023 la Facultatea de Medicina din Sibiu.

Programul manifestării științifice – descarca *pdf.

Conferința Națională de Ordine și Siguranța Publică 2023
2023-06-08 08:00 - 2023-06-09 17:00 | FACULTATEA DE DREPT, Calea Dumbrăvii 34, Sibiu, Sibiu, 550324, România
Conferința Națională de Ordine și Siguranță Publică
Siguranța publică, o prioritate internațională?
8-9 iunie 2023, Sibiu
-Ediția I-
Departamentul de Drept Public, din cadrul Facultății de Drept, ULBS, organizează prima ediție a Conferinței Naționale de Ordine și Siguranță Publică cu tema: Siguranța publică, o prioritate internațională?
Evenimentul va avea loc în perioada 8-9 iunie 2023, la Facultatea de Drept, Calea Dumbrăvii, nr.34, Sibiu.
Conferința se adresează tuturor persoanelor implicate în activitățile specifice de ordine și siguranță publică, specialiști, conducători de instituții, doctoranzi, masteranzi, studenți, persoane interesate de cercetare științifică, schimb de experiență, analiză a tendințelor și înfruntarea provocărilor domeniului la nivel național și internațional.
Dezbaterile tematice ale acestei ediții se vor desfășura în cadrul a 4 Secțiuni:

Siguranța frontierelor, migrație, azil și integrare

Moderatori: Conf. univ. dr. Sabin Guțan, Asist. drd. Sergiu Berindea

2. Siguranța cetățeanului, a comunităților și a statelor între național și internațional

Moderatori: Lector univ. dr. Cătălin Nicolescu, Asist. univ. dr. Iulia Bulea

Managementul, digitalizarea și finanțarea sistemului de ordine publică

Moderatori: Lector univ. dr. Lucian Tarnu, Lector univ. dr. Ioana Hulpuș

Workshop. Consolidarea și dezvoltarea parteneriatului Universitate-Comunitate

Moderatori: Lector univ. dr. Andreea Dragomir, Asist. drd. Costin David
Înscrierea și participarea la conferință
La lucrările conferinței în plen și pe secțiuni poate participa orice persoană interesată de domeniul ordinii și siguranței publice.
Înscrierea la conferință în vederea participării și/sau prezentării de comunicări științifice se realizează prin completarea formularului de înregistrare. Termenul limită de înscriere este data de 15 aprilie 2023.
Taxa de participare este de 150 lei și include materialele specifice conferinței, publicarea lucrării, precum și participarea la activitățile evenimentului.
Lucrările vor fi publicate la o editură de prestigiu, recunoscută CNATDCU, în domeniul științelor sociale și acreditată CNCSIS, într-un Volum cu ISBN dedicatconferinței.
Pentru informații suplimentare, vă rugăm să accesați pagina de internet a Conferinței Naționale de Ordine și Siguranță Publică: https://sites.google.com/ulbsibiu.ro/scsa/conferin%C8%9Ba-osp

Unwritten Constitutionalism and Public Law in Central and Eastern Europe
2024-04-12 | FACULTATEA DE DREPT, Calea Dumbrăvii 34, Sibiu, Sibiu, 550324, România
Program eveniment – descarca aici

Conferința națională de Dreptul muncii „Ion Traian Ștefănescu”, ediția 2024
2024-05-31 | Facultatea de Medicina – ULBS, Strada Lucian Blaga 2A, Sibiu, Sibiu, Sibiu, 550169, România
Facultatea de Drept din cadrul Universității „Lucian Blaga” din Sibiu, în parteneriat cu Facultatea de Drept din cadrul Academiei de Studii Economice din București, Academia de Științe Juridice din România și Baroul Sibiu organizează Conferința națională de Dreptul muncii „Ion Traian Ștefănescu”, ediția 2024, având ca temă „Între modern și tradițional în relațiile de muncă”.
Manifestarea științifică se va desfășura vineri, 31 mai 2024, în Sala Senatului Universității, str. Lucian Blaga, nr. 2A, Sibiu.
Pornind de la constante, dar având în vedere și schimbările de paradigmă existente în executarea raporturilor de muncă, manifestarea are ca obiectiv principal dezbaterea stadiului actual al reglementărilor de la nivel internațional și intern cu privire la raporturile de muncă, analiza soluțiilor jurisprudențiale, precum și a tendințelor existente într-o lume a muncii în continuă schimbare.
Program Conferința națională de Dreptul muncii „Ion Traian Ștefănescu” 31 mai 2024

Conferința națională a Masteranzilor și Doctoranzilor în Drept
2024-07-08 | FACULTATEA DE DREPT, Calea Dumbrăvii 34, Sibiu, Sibiu, 550324, România
Facultatea de Drept a Universității „Lucian Blaga” din Sibiu în parteneriat cu Institutul de Organizare a Studiilor Doctorale al Universității organizează „CONFERINȚA NAȚIONALĂ MASTERANZILOR ȘI DOCTORANZILOR ÎN DREPT” ediția 2024 având ca temă
„DREPTUL ÎN TRANSFORMARE. SOLUȚII TEORETICE ȘI PRACTICE PENTRU PROVOCĂRILE CONTEMPORANE”
PROGRAM CONFERINTA CNMDD – Link
Manifestarea științifică se va desfășura în data de 8 iulie, on site (Facultatea de Drept) și on line (Google classroom).
Dreptul este într-o continuă evoluție influențată de dinamica socială, tehnologică, economică și politică. Așadar, adaptabilitatea și capacitatea de a răspunde provocărilor și nevoilor societății sunt esențiale pentru asigurarea justiției și echității în contemporaneitate.
Constanta schimbare a normelor juridice nu este însă un motiv de îngrijorare, ci mai curând o oportunitate de dialog, schimb de bune-practici și experiență. Scopul este să contribuim la crearea unei societăți juste și echitabile.
Așadar, scopul acestei manifestări științifice este de a dezbate rezultatele cercetărilor științifice ale masteranzilor și doctoranzilor în drept, de a îndemna spiritul științific la identificarea de noi soluții teoretice și practice aplicabile în diversitatea raporturilor juridice și de a promova contribuțiile valoroase.
Condiții de înscriere și participare
Înscrierea la conferință se face prin completarea și trimiterea formularului:
https://forms.gle/VQVgYFH4ZrQVuoyc8.
Pentru orice informații suplimentare ne puteți contacta la adresele de email:
conferinta.cnmdd@ulbsibiu.ro, raluca.lazar@ulbsibiu.ro, razvan.roghina@ulbsibiu.ro

CONCEPTE DE DREPT TRANSNAȚIONAL: teritorialitate și extrateritorialitate
2025-01-14 09:40 - 11:10 | FACULTATEA DE DREPT, Calea Dumbrăvii 34, Sibiu, Sibiu, 550324, România
FACULTATEA DE DREPT
organizează Marți, 14 ianuarie 2025, orele 09.40 – 11.10 a patra ediție a Conferinței de Drept Transnațional cu titlul
CONCEPTE DE DREPT TRANSNAȚIONAL: teritorialitate și extrateritorialitate
Moderată de Prof. univ. dr. Călina Jugastru și Conf. univ. dr. Adrian Circa
Prelegere susținută de Conf. univ. dr. Radu Bogdan Bobei
Întâlnirea va avea loc online

Conferința națională de Dreptul muncii „Ion Traian Ștefănescu”,Ediția 2025
2025-05-30 10:00 - 2025-05-31 12:00 | Facultatea de Medicina – ULBS, Strada Lucian Blaga 2A, Sibiu, Sibiu, Sibiu, 550169, România
Facultatea de Drept din cadrul Universității „Lucian Blaga” din Sibiu, în parteneriat cu Facultatea de Drept din cadrul Academiei de Studii Economice din București, Academia de Științe Juridice din România și Baroul Sibiu organizează Conferința națională de Dreptul muncii „Ion Traian Ștefănescu”, ediția 2025, având ca temă „Subordonare și control în raporturile de muncă”.
Manifestarea științifică se va desfășura vineri, 30 mai 2024, în Sala Senatului Universității, str. Lucian Blaga, nr. 2A, Sibiu.
PROGRAM EVENIMENT (descarca pdf)
